આ કાર્યક્રમમાં ભાજપના પૂર્વ સાંસદ અને સંત રામવિલાસ વેદાંતીએ કહ્યું કે, રામમંદિર નિર્માણ કરવાનું વચન આપીને ભાજપ કેન્દ્રમાં ૨૦૧૪માં અને ઉત્તરપ્રદેશમાં ૨૦૧૭માં સત્તામાં આવ્યો છે. જો ભાજપ મંદિર બનાવવામાં નિષ્ફળ જશે તો ૨૦૧૯ની લોકસભા ચૂંટણીમાં તેમનો પરાજય થશે. તેના જવાબમાં યોગીએ કહ્યું,‘તમે એ ના ભૂલો કે ભારત વિશ્વની સૌથી મોટી લોકશાહી છે. રામ મંદિર નિર્માણમાં આપણે તમામ પરિબળોને ધ્યાનમાં લેવાં જોઈએ. હું સંતોની લાગણી સમજી શકું છું અને અહીં બેઠેલા તમામ લોકો પ્રત્યે મારી સદભાવના છે.'